S-28/2006

Mál þetta, sem var dómtekið í dag höfðaði sýslumaðurinn á Ísafirði 26. maí sl., gegn Æ-kk-þgf B-kk-þgf Ó-kk-þgf, [.....], Laugateigi 30, Reykjavík,

„I.

fyrir umferðarlagabrot, með því að hafa fimmtudaginn 9. febrúar, ekið bifreiðinni VG-590, sviptur ökurétti, um götur Reykjavíkur, frá Breiðholti og að Háskólabíói og til baka upp í Breiðholt.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 186. gr. laga nr. 82/1998, sbr. lög nr. 84/2004.

II.

fyrir fíkniefnalagabrot, með því að hafa föstudagskvöldið 10. febrúar 2006, haft í vörslum sínum 136,77 grömm af hassi, 28,09 grömm af amfetamíni og 1,13 grömm af tóbaksblönduðu hassi sem lögregla fann og lagði hald á við leit í bifreiðinni VG-590, sem ákærði hafði umráð yfir,

Telst þetta varða við 2. gr. sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. 9. gr. laga nr. 75/1982, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 49/2001, sbr. reglugerð 248/2002 og reglugerð nr. 848/2002.

III.

fyrir vopnalagabrot, með því að hafa föstudagskvöldið 10. febrúar 2006, haft í vörslum sínum byssusting sem ákærði framvísaði við leit í bifreiðinni VG-590 og lögreglan lagði hald á.

Telst þetta varða við b. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar, að hin haldlögðu fíkniefni skv. I. lið ákæru verði gerð upptæk, sbr. 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, svo og að hið haldlagða stunguvopn skv. II. lið. ákæru verði gert upptækt skv. 1. mgr. 37. gr. vopnalaga nr. 16/1998.

Ennfremur er þess krafist að ákærði verði gert að þola upptöku á haldlögðum áhöldum til fíkniefnaneyslu, nánar tiltekið grammvog, íblöndunarefnum, álpappír og hálfslíters kókflösku, sbr. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, telst nægilega sannað að hann hafi framið þá háttsemi sem honum er gefin að sök í ákæru og varðar við þar tilgreind refsiákvæði.

Samkvæmt sakavottorði ákærða sætti hann 50.000 króna sekt þann 16. júní 2003 fyrir brot gegn vopnalögum og lögum um ávana- og fíkniefni. Þann 26. apríl 2004 sætti hann sekt og var sviptur ökurétti í 8 mánuði fyrir umferðarlagabrot. Þann 24. júní sama ár var hann dæmdur í sex mánaða fangelsi fyrir brot gegn almennum hegningarlögum, lögum um ávana- og fíkniefni og 1. mgr. 48. gr. umferðarlaga. Þann 1. nóvember sama ár var hann dæmdur til greiðslu 500.000 króna sektar fyrir brot gegn 1., sbr. 3. mgr. 45. gr. og 1. mgr. 48. gr. umferðarlaga og sviptur ökurétti í þrjú ár frá 11. nóvember 2004 að telja. Þann 10. janúar 2005 var hann dæmdur í þriggja mánaða fangelsi fyrir brot gegn almennum hegningarlögum og 37. gr. og 1. mgr. 48. gr. umferðarlaga. Þann 12. október sama ár sætti hann 120.000 króna sekt fyrir brot gegn 1. mgr. 37. gr. og 1. mgr. 48. gr. umferðarlaga. Þann 28. desember sama ár var hann dæmdur í fjögurra mánaða fangelsi, þar af 3 mánuðir skilorðsbundnir í þrjú ár, fyrir brot gegn 1. mgr. 48. gr. umferðarlaga.

Með þeim brotum sem ákærði er hér sakfelldur fyrir rauf hann skilorð síðastgreinds dóms og verður að taka hinn skilorðsbundna hluta hans upp og dæma ákærða refsingu í einu lagi samkvæmt reglum 77. gr. almennra hegningarlaga. Með tilliti til þess að ákærði hefur gengist greiðlega við brotum sínum og kveðst hafa látið af neyslu fíkniefna, en á hinn bóginn með tilliti til framangreinds sakaferils hans ákveðst refsing hans fangelsi í fimm mánuði.

Gera ber upptæk fíkniefni, áhöld og byssusting eins og krafist er í ákæru.

Dóm þennan kveður upp E-kk-nf S-kk-nf, dómstjóri.

Dómsorð:

Ákærði, Æ-kk-nf B-kk-nf Ó-kk-nf, sæti fangelsi í 5 mánuði.

Upptæk eru 136,77 gr. af hassi, 28.09 gr af amfetamíni, 1,13 gr. af tóbaksblönduðu hassi, byssustingur, grammvog, íblöndunarefni, álpappír og hálfslíters kókflaska.

E-kk-nf S-kk-nf